**2. Άρθρο**

Το άρθρο είναι δημοσιευμένο κείμενο σε εφημερίδα ή περιοδικό που αναφέρεται σε ειδικό θέμα και έχει ειδησεογραφικό χαρακτήρα. Eίναι ενταγμένο σε ένα επικοινωνιακό γλωσσικό περιβάλλον και έχει ως **βασικό σκοπό την πειθώ**. Πραγματεύεται θέματα **της πρώτης γραμμής της επικαιρότητας**, αλλά και ζητήματα ευρύτερου **επιστημονικού**, **εγκυκλοπαιδικού καλλιτεχνικού ενδιαφέροντος**, που σε κάποια στιγμή αποτέλεσαν **θέμα επικαιρότητας** και **εξακολουθούν να απασχολούν την κοινή γνώμη**. Ο αρθρογράφος προσεγγίζει το θέμα του **τεκμηριωμένα**, χρησιμοποιεί πολλές φορές **ειδικό λεξιλόγιο** και υιοθετεί το δικό του **ύφος (σοβαρό, ουδέτερο, αυστηρό).**

Βασικά χαρακτηριστικά του είναι τα ακόλουθα:

* έχει επίκαιρο χαρακτήρα, ξεκινά λαμβάνοντας αφορμή από την επικαιρότητα
* δημοσιεύεται σε εφημερίδα, σε περιοδικό, στο διαδίκτυο, κ.α.
* καταπιάνεται με θέματα ποικίλου ή και συγκεκριμένου περιεχομένου
* το άρθρο πρέπει να έχει έναν πρωτότυπο και ευρηματικό τίτλο
* **συνήθως δεν έχει προσωπικό οικείο τόνο**
* δεν προτιμάται το α ή το β πρόσωπο αλλά κυρίως το γ΄
* είναι περιορισμένης έκτασης
* διαφοροποιείται από τη λογοτεχνία
* χρησιμοποιούμε πρωτότυπες λέξεις , αφηρημένες έννοιες , υπόταξη και γενικά ένα επιτηδευμένο λεξιλόγιο και ύφος που προσομοιάζει σε επιστημονικό κείμενο

Η τυπική δομή άρθρου έχει ως εξής:

**Πρόλογος:** Εκτίθεται το θέμα ή η προβληματική του.

**Κύριο μέρος:** Παράθεση επαρκούς αποδεικτικού υλικού για: • διασαφήνιση της κυρίαρχης ιδέας • τεκμηρίωση της θέση-ισχυρισμού που διατυπώθηκε στην εισαγωγική παράγραφο • ανασκευή θέσης

**Επίλογος:** Συμπυκνωμένη θεώρηση των θέσεων του κύριου θέματος.